Syöpää sairastavan opiskelijan teksti sai ihmiset liikkeelle: kantasolu­rekisteriin liittyi viikonloppuna enemmän ihmisiä kuin alkuvuonna yhteensä

Uusien liittyjien määrä singahti nousuun sen jälkeen, kun turkulainen Vivian Salo kirjoitti rekisteristä Facebookissa.

Kantasolurekisteriin liittyi viikonloppuna yli 1 500 jäsentä, kerrotaan rekisterin Facebook-sivuilla maanantaina. Uusien jäsenten määrä on suurempi kuin koko alkuvuoden aikana yhteensä.

Liittyjien määrä lisääntyi suuresti sen jälkeen, kun turkulainen opiskelija Vivian Salo julkaisi torstaina Facebookissa kirjoituksen, jossa hän pyysi ihmisiä liittymään rekisteriin. Ennen Salon päivitystä rekisteriin oli liittynyt tänä vuonna 1 410 uutta luovuttajaa.